**ՀԻՄՆԱՎՈՐՈՒՄ**

**«ՍԱՐԳԻՍ ԱՅԴԻՆՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ՀԵՏ ՓՈԽԱՆԱԿԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 71-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N 286 որոշմամբ հաստատված կարգի 29-36-րդ կետերի պահանջներին համապատասխան։

 Աբովյան համայնքի ղեկավարին է դիմել Սարգիս Այդինյանը իրեն սեփականության իրավունքով պատկանող (հիմք` 2024 թվականի հոկտեմբերի 15-ի N 15102024-07-0185 վկայական) Աբովյան քաղաքի 8-րդ միկրոշրջան 5-րդ թաղամաս թիվ 29 հասցեում գտնվող 494 քառակուսի մետր մակերեսով բնակելի կառուցապատման հողամասը համայնքային սեփականություն հանդիսացող հողամասի հետ փոխանակելու համար։ Դիմումատուի փոխանակվող հողամասի միջով ըստ «ՎԵՈԼԻԱ ՋՈՒՐ» ՓԲԸ-ի 2024 թվականի նոյեմբերի 21-ի ՀՅՈՒՍԻՍ ՇԱՀԱԳՈՐԾՄԱՆ ՏՆՕՐԻՆՈՒԹՅԱՆ պարզաբանման` անցնում է «ՎԵՈԼԻԱ ՋՈՒՐ» ՓԲԸ-ի կողմից շահագործվող d=63մմ ջրագիծ։ Առաջացել է հողի օգտագործման անարդյունավետություն, սեփականատերը չի կարողանում այն օգտագործել ըստ նշանակության։

 Հաշվի առնելով վերը նշված հանգամանքը, առաջարկվում է այն փոխանակել Աբովյան համայնքի սեփականություն հանդիսացող (հիմք՝ 2011 թվականի փետրվարի 17-ի N 03122024-07-0157 վկայական) Աբովյան քաղաքի 5-րդ միկրոշջան 2-րդ թաղամաս թիվ 11 հասցեում գտնվող 510 քառակուսի մետր մակերեսով բնակելի կառուցապատման հողամասի հետ: Առկա է նաև «ԱՐՄ ԹՌԱՍԹ» ՍՊԸ կողմից 25.02.2025թ. ԳԳԾ-02/965 և ԳԳԾ-02/966 շուկայական արժեքի գնահատման վերաբերյալ մասնագիտական եզրակացությունները, ըստ որոնց փոխանակման առաջարկվող հողամասը գնահատվում է 11 200 000 դրամ, իսկ համայնքային հողամասի շուկայական արժեքը գնահատվում է 9 900 000 դրամ ։ Սարգիս Այդինյանը համայնքի հանդեպ ֆինանսական պահանջներ չունի։

 «Սարգիս Այդինյանին սեփականության իրավունքով պատկանող հողամասն Աբովյան համայնքի սեփականություն հանդիսացող հողամասի հետ փոխանակելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**